Latvijas čempionāts šaha kompozīcijā

Latvijas čempionāts šaha kompozīcijā ir konkurss, kurā tiek vērtētas noteiktā laika periodā publicētas (sastādītas) šaha kompozīcijas un noskaidroti Latvijas labākie šaha problēmisti dažādos šaha kompozīcijas žanros.

 Vēsture 
Jau 1937. gadā Latvijas Šaha problēmistu biedrība rīkoja nacionālu konkursu, tomēr pirmoreiz čempionāta formā Latvijas šaha problēmistu sacensības notika tikai 1950. gadā. Pēc neatkarības atgūšanas vairāku objektīvu iemeslu dēļ interese par šaha kompozīciju ir samazinājusies. Mūsdienu datorprogrammas šaha uzdevumu spēj atrisināt dažās sekundēs, tādēļ jau par vēsturi kļuvis plašu auditoriju aptverošs šaha kompozīcijas popularizēšanas veids — risināšanas konkursi laikrakstos un žurnālos. Mūžībā aizgājusi paaudze, kuru ar šaha kompozīciju nodarboties iedvesmoja brāļu Jāņa un Kārļa Bētiņu un Hermaņa Matisona panākumi vēl pirmskara Latvijā. Tāpēc kopš 2002. gada Latvijas šaha čempionāti šaha kompozīciju sastādīšanā pagaidām nenotiek.

 Norises kārtība 
Katrā kompozīcijas žanrā čempionātu dalībnieki iesniedz vienlaikus vairākas noteiktā laika posmā sastādītas kompozīcijas. Tiesnesis iesniegtās kompozīcijas sarindo pēc to kvalitātes. Kompozīcijām piešķir punktu skaitu, labākajai vislielāko, bet katrai nākamajai — par vienu punktu mazāk. Dalībnieks, kura kompozīcijas ieguvušas attiecīgā žanrā lielāko punktu summu, kļūst par šī žanra čempionu.

Pirmajā (1950) un otrajā (1951. gadā) čempionātā pusfinālā katrā žanrā (divvilčos un trīsvilčos) ar trim nepublicētiem uzdevumiem varēja piedalīties visi republikas problēmisti, kas bija guvuši atzinības šaha kompozīciju konkursos. Finālā katrā žanrā tiesneši  R. Kofmans un L. Zagoruiko iedalīja 15 labākos uzdevumus, kurus novērtēja šādi: 15 punkti — 1. vieta, 14 punkti — 2. vieta utt. No trešā līdz sestajam čempionātam problēmisti varēja tiem iesniegt gan nepublicētus, gan pēc iepriekšējā čempionāta publicētus uzdevumus. No 7. čempionāta — tikai publicētās šaha kompozīcijas.

 Latvijas čempioni šaha kompozīcijā 
Latvijas čempioni šaha kompozīcijāČempionātsŠaha kompozīcijas žanrs Nr.  Gads  Periods  Divvilči Trīsvilči DaudzvilčiEtīdes Palīgmati Pašmati Pasaku šahs 1  1950  nepublicēti uzdevumi   V. Mačs  Z. Pigits           2  1951  nepublicēti uzdevumi  A. Keirāns  A. Dombrovskis           3  1953  1952—1953  A. Dombrovskis  I. Draiska           4  1955  1954—1955  A. Dombrovskis  A. Dombrovskis  E. Valciņš         5  1957  1956—1957  I. Draiska  I. Draiska  V. Veders  Z. Pigits       6  1959  1958—1959  A. Dombrovskis      R. Skuja  R. Skuja   7  1968  1960—1968  A. Dombrovskis  A. Virtmanis  Z. Pigits    A. Desmitnieks  N. Viesturs   8  1971  1969—1971  I. Ķīsis  M. Dūrējs  I. Dulbergs    J. Uzuliņš  A. Skuja   9  1974  1972—1974  I. Ķīsis  A. Kundrāts  I. Dulbergs    A. Boitmanis  I. Dulbergs   10  1977 1975—1977  I. Ķīsis  V. Veders  I. Dulbergs  A. Kurjatņikovs  A. Boitmanis  A. Skuja   11  1980  1978—1980  I. Ķīsis  V. Veders  A. Virtmanis    A. Boitmanis  Z. Pigits   12  1986  1981—1986  A. Dombrovskis  A. Virtmanis  I. Dulbergs  A. Kurjatņikovs  Z. Pigits  A. Skuja   13  1990  1967—1990  I. Ķīsis  A. Dombrovskis  I. Dulbergs    A. Boitmanis  I. Dulbergs   14  1995  1991—1995  A. Zarhs  A. Skuja  I. Dulbergs   R. Zālītis  A. Skuja   15  2000  1996—2000  A. Zarhs  A. Skuja  I. Dulbergs    R. Zālītis  A. Skuja  I. Dulbergs

 Skatīt arī 
 Latvijas čempionāts šaha kompozīciju risināšanā

 Atsauces 

Kategorija:Šahs Latvijā
Kategorija:Šaha kompozīcija